**ΣΥΜΜΟΡΦΩΣΗ ΤΩΝ ΕΠΑΓΓΕΛΜΑΤΙΩΝ ΥΓΕΙΑΣ ΣΤΗ ΔΕΣΜΗ ΜΕΤΡΩΝ ΓΙΑ ΤΗΝ ΠΡΟΛΗΨΗ ΤΩΝ ΟΥΡΟΛΟΙΜΩΞΕΩΝ ΠΟΥ ΣΧΕΤΙΖΟΝΤΑΙ ΜΕ ΟΥΡΟΚΑΘΕΤΗΡΑ**

**Χρήστος Τριανταφύλλου1, Ελένη Κουρκούνη1, Ιωάννης Κοψιδάς1, Αναστασία Μπελή2, Ιωάννα Ρουμελιώτου2, Ιωάννης Ελευσινιώτης2, Θεοκλής Ζαούτης1**

1. **Κέντρο Κλινικής Επιδημιολογίας και Έκβασης Νοσημάτων (CLEO), Αθήνα**
2. **Επιτροπή Νοσοκομειακών Λοιμώξεων, Γ.Ο.Ν.Κ. «Οι Άγιοι Ανάργυροι»**

**Εισαγωγή: Οι ουρολοιμώξεις σχετιζόμενες με την χρήση ουροκαθετήρα (Catheter-Associated Urinary Tract Infection-CAUTI) αποτελούν τον πιο συχνό τύπο νοσοκομειακών λοιμώξεων στους ενήλικες.**

**Σκοπός: Η εκτίμηση της συμμόρφωσης των επαγγελματιών υγείας στη δέσμη μέτρων διατήρησης του ουροκαθετήρα που εφαρμόστηκε για την πρόληψη των CAUTIs.**

**Υλικό και Μέθοδοι: Οι νοσηλευτές ελέγχου λοιμώξεων (ΝΕΛ) ενός δημόσιου νοσοκομείου της Αττικής, συμπλήρωναν το checklist (λίστα ελέγχου) σε τυχαία ημέρα κάθε εβδομάδα, το χρονικό διάστημα Απρίλιος 2019-Δεκέμβριος 2019, σε όλους τους ασθενείς που έφεραν ουροκαθετήρα και νοσηλεύονταν στη μονάδα εντατικής θεραπείας (ΜΕΘ), σε δύο παθολογικές, μία χειρουργική και μία ογκολογική κλινική.Εξεταζόταν η ύπαρξη ένδειξης παραμονής του ουροκαθετήρα και η συμμόρφωση με τις οδηγίες διατήρησης του ουροκαθετήρα (πίνακας 1). Το checklist βασίστηκε στις κατευθυντήριες γραμμές του Αμερικανικού Κέντρου Ελέγχου και Πρόληψης Νοσημάτων (CDC). Υπολογίστηκαν τα συγκεντρωτικά ποσοστά τόσο της συνολικής συμμόρφωσης όσο και της συμμόρφωσης σε κάθε επιμέρους παράμετρο (πίνακας 1).**

**Αποτελέσματα: Καταγράφηκαν 866 παρατηρήσεις. Σε καμία από τις περιπτώσεις δεν εφαρμόστηκαν και οι 7 παράμετροι της δέσμης μέτρων διατήρησης του ουροκαθετήρα. Μόνο σε 3 παρατηρήσεις (0,3%) ο ουροκαθετήρας ήταν σταθεροποιημένος στο μηρό ή στο κοιλιακό τοίχωμα. Στο 82,2% (707/860) των περιπτώσεων υπήρχε μία τουλάχιστον ένδειξη παραμονής του ουροκαθετήρα με συχνότερη την παρατεταμένη ακινητοποίηση του ασθενούς (548/866, 63,3%).**

**Συμπεράσματα:  Είναι η πρώτη ελληνική μελέτη που εξετάζει τη συμμόρφωση των επαγγελματιών υγείας με δέσμη μέτρων διατήρησης του ουροκαθετήρα που εφαρμόστηκε για την πρόληψη των CAUTIs. Τα ποσοστά συμμόρφωσης αναδεικνύουν τη αναγκαιότητα προγραμμάτων ελέγχου και πρόληψης νοσοκομειακών λοιμώξεων στη χώρα μας**, **καθώς μπορούν να υποδείξουν στοχευμένες πρακτικές πρόληψης αυτών.**

**Πίνακας 1:** **Ποσοστά συμμόρφωσης στη δέσμη μέτρων που εφαρμόστηκε για την πρόληψη των ουρολοιμώξεων που σχετίζονται με ουροκαθετήρα**

|  |  |
| --- | --- |
|   |  **Σύνολο (Ν=866)** |
|  | **Εφαρμογή της παραμέτρου** | **N** | **%** |
| **Δέσμη μέτρων διατήρησης του ουροκαθετήρα** |  |  |  |
| **1.Kλειστό το σύστημα παροχέτευσης** | **865** | **866** | **99,9%** |
| **2.Ο σάκος συλλογής ούρων βρίσκεται σε θέση κάτω από το ύψος της ουροδόχου**  **κύστης** | **839** | **865** | **97,0%** |
| **3.Ο καθετήρας και ο σωλήνας του δεν τσακίζουν** | **701** | **866** | **80,9%** |
| **4.Ο σάκος συλλογής ούρων δεν βρίσκεται στο δάπεδο** | **849** | **866** | **98,0%** |
| **5.Ο ουροκαθετήρας είναι σταθεροποιημένος στο μηρό ή στο κοιλιακό τοίχωμα** | **3** | **866** | **0,3%** |
| **6.Ο σάκος συλλογής ούρων είναι άδειος (<2/3 του συνολικού όγκου)** | **769** | **866** | **88,8%** |
| **7. Έχει γίνει σήμερα καθαρισμός της ουρογεννητικής περιοχής με σαπούνι και νερό** | **674** | **866** | **77,8%** |
| ***Εφαρμόστηκαν όλα τα ανωτέρω***  | **0** | **865** | **0,0%** |
| ***Συνολική συμμόρφωση, χωρίς να ληφθεί η παράμετρος 5 υπόψη***  | **494** | **865** | **57,1%** |
|  | **Σημείωση της ένδειξης** | **Ν** |  **%** |
| **Ενδείξεις παραμονής ουροκαθετήρα** |  |  |  |
| **1.Οξεία κατακράτηση ούρων/ απόφραξη κατώτερου ουροποιητικού συστήματος** | **87** | **863** | **10,1%** |
| **2.Καταγραφή του ισοζυγίου υγρών σε ασθενή σε κρίσιμη κατάσταση** | **536** | **866** | **61,9%** |
| **3.Πρόσφατο χειρουργείο (<24 ώρες)** | **28** | **864** | **3,2%** |
| **4.Παρατεταμένη ακινητοποίηση ασθενή (κάταγμα πυέλου, ασταθής ΘΜΣΣ, ΟΜΣΣ)** | **548** | **866** | **63,3%** |
| **5.Ανοιχτό τραύμα στην περιοχή του ιερού οστού ή του περινέου σε ασθενείς με**  **ακράτεια ούρων** | **334** | **865** | **38,6%** |
| **6.Βελτίωση ποιότητας ζωής (ασθενείς τελικού σταδίου)** | **192** | **866** | **22,2%** |
| ***Υπήρχε μία τουλάχιστον από τις ανωτέρω ενδείξεις παραμονής*** | **707** | **860** | **82,2%** |